মুন্সীগঞ্জ, ১০ জুলাই (শীর্ষ নিউজ ডটকম): কিস্তিতে জমাকৃত টাকা আত্নসাতের অভিযোগে মুন্সীগঞ্জের মীরকাদিম পৌরসভার গ্রামবাংলা মাল্টিপারপাস কোম্পানির কর্মচারীর বিরুদ্ধে মামলা হয়েছে। আজ রোববার সন্ধ্যায় ওই কোম্পনির নারী গ্রাহক সালমা বেগম  বাদী হয়ে কর্মচারী চাঁন মিয়া ও মন্নাফ মিয়াকে আসামি করে এ মামলা দায়ের করেন।  সালমা বেগম জানান, মাল্টিপারপাস কোম্পানির কর্মচারী চাঁন মিয়া ও মন্নাফ মিয়ার মাধ্যমে কোম্পানিতে তিনি প্রতিদিন ২০ টাকা করে টাকা জমা দিতেন। এতে এক বছরে ৭ হাজার ২০০ টাকা জমা হওয়ার কথা। আজ রোববার সকালে জমাকৃত টাকা উত্তোলন করতে কোম্পানির মীরকাদিম পৌরসভার রিকাবী বাজার অফিসে গেলে সেখানকার কর্মকর্তারা কিস্তিতে তার টাকা জমা দেয়া হয়নি বলে জানান। এ সময় সালমা বেগম তার কাছে কিস্তিতে টাকা জমা দেয়ার রশিদ দেখালেও কোনো কাজ না হওয়ায় তিনি ওই কোম্পানির  ২ কর্মচারী চাঁন মিয়া ও মন্নাফ মিয়াকে আসামি করে মামলা দায়ের করেন।  সদর থানা পুলিশ মাল্টিপারপাস কোম্পানির কর্মচারীদের বিরুদ্ধে মামলা দায়েরের বিষয়টি নিশ্চিত করেছে।  (শীর্ষ নিউজ ডটকম/প্রতিনিধি/ওআর/আরআর/২০.৩২ ঘ.)